കപ്പലണ്ടിക്ക് എരിവില്ലെന്ന് തര്ക്കം: കൊല്ലം ബീച്ചില് കൂട്ടത്തല്ലിനെ തുടര്ന്ന് സ്ത്രീകള് ഉള്പ്പെടെ നിരവധി പേര്ക്ക് പരിക്ക് കൊല്ലം: കൊല്ലം ബീച്ചില് കപ്പലണ്ടിക്ക് എരിവില്ലെന്ന് പറഞ്ഞുണ്ടായ തര്ക്കം കൂട്ടത്തല്ലില് കലാശിച്ചു. സംഘര്ഷത്തില് ബീച്ചിലുണ്ടായിരുന്ന സ്ത്രീകള് ഉള്പ്പെടെ നിരവധി പേര്ക്ക് പരിക്കേറ്റു. വഴിയോര കച്ചവടക്കാരനില് നിന്ന് വാങ്ങിയ കപ്പലണ്ടി ബീച്ചിലെത്തിയ കുടുംബം തിരികെക്കൊടുക്കാന് ശ്രമിച്ചതാണ് കൂട്ടത്തല്ലില് കലാശിച്ചത്. ബുധനാഴ്ച വൈകിട്ട് അഞ്ചു മണിയോടെ പള്ളിത്തോട്ടത്ത് നിന്ന് കാറില് ബീച്ചില് എത്തിയതായിരുന്നു കുടുംബം. മൂന്നു സ്ത്രീകളും രണ്ടു പുരുഷന്മാരും ആണ് വാഹനത്തില് ഉണ്ടായിരുന്നത്. പുരുഷന്മാരില് ഒരാള് മദ്യപിച്ചിരുന്നതായി പോലീസ് പറഞ്ഞു. വഴിയോര കച്ചവടം നടത്തുന്ന വൃദ്ധനില് നിന്ന് ഇയാള് കപ്പലണ്ടി വാങ്ങുകയും കുറച്ചു കഴിച്ചശേഷം എരിവില്ല എന്നു പറഞ്ഞു തിരികെ കൊടുക്കുകയുമായിരുന്നു. എന്നാല് കോവിഡ് കാലം ആയതിനാല് കപ്പലണ്ടി തിരികെ വാങ്ങാന് ആവില്ലെന്ന നിലപാടിലായിരുന്നു കച്ചവടക്കാരന്. കെ റെയില് നടപ്പിലായാല് അതില് ആദ്യം സീറ്റ് ബുക്ക് ചെയ്യുക ഈ ഫോട്ടോയിലുള്ള ഒരാരുത്തരും ആയിരിക്കും: ഇത് വെറും ഇടത്പക്ഷ വിരോധം ഇതേതുടര്ന്ന് ക്ഷുഭിതനായ യുവാവ് കച്ചവടക്കാരന്റെ മുഖത്തേക്ക് കപ്പലണ്ടി വലിച്ചെറിയുകയും വൃദ്ധനെ കയ്യേറ്റം ചെയ്യുകയും ചെയ്യുകയുമായിരുന്നു. സംഭവമറിഞ്ഞ നാട്ടുകാര് കൂടി ഇടപെട്ടതോടെ സംഘര്ഷം രൂക്ഷമായി. ഇതിനിടെ ഒരാള് വൃദ്ധനെ കയ്യേറ്റം ചെയ്ത യുവാവിനെ ആക്രമിക്കുകയും മര്ദ്ദിച്ച് പരിക്കേല്പ്പിക്കുകയും ചെയ്തു. പ്രശ്നത്തില് കൂടുതല് ആളുകള് ഇടപെട്ടതോടെ സംഘര്ഷം കൂട്ടത്തല്ലായി മാറുകയുമായിരുന്നു. Tags latest news Kerala Police Kollam beach scuffle People Injured shortlink